Lav et referat af nedenstående tekst:

Tekst:
Inspektionsskibet Thetis blev her til morgen modtaget i Frederikshavn af forsvarsministeren og pårørende til besætningen. Skib og besætning har i tre en halv måned beskyttet nødhjælpsskibe mod pirater ved Afrikas østkyst. - Bravo zulu, godt gået drenge, sagde forsvarsminister Søren Gade (Venstre) i en tale til de hjemvendte søfolk. Bravo Zulu er søværnets kode for veludført mission. Nødhjælpsskibene er et led i FN's World Food Program og har forsynet over 100.000 mennesker med livsvigtige fødevarer i et helt år. - Missionen her har indirekte reddet tusindvis af menneskeliv, siger kommandør Jens Christian Walther, chef for 1. eskadre som Thetis hører under. Se en reportage fra hjemkomsten på TV2/Nord klokken 19.30

Referat:
Inspektionsskibet Thetis er netop ankommet til Frederikshavn efter tre en halv måneders mission ved Afrikas østkyst.